Օգոստոսին, հիշեցնենք, Միացյալ Նահանգների նախագահ Դոնալդ Թրամփը Ռուսաստանի դեմ նոր պատժամիջոցների մասին օրինագիծ է ստորագրել։ Այդ նոր պատժամիջոցների շրջանակներում պատրաստվում է Ռուսաստանի իշխանություններին մոտ կանգնած գործարարների ցուցակ, որ հունվարին ներկայացվելու է Կոնգրեսին։ Ու թեև հստակ չէ, թե ինչ ուժ է ունենալու այդ ցուցակը և ինչ ազդեցություն է թողնելու ցուցակում ներառված գործարարների վրա, սակայն, ռուսաստանցի օլիգարխները մտավախություն ունեն, որ հայտնվելով սև ցուցակում, նրանց ակտիվները Արևմուտքում կարող են սառեցվել։ Նման պատժամիջոցներից խուսափելու համար նրանք գերադասում են հնարավորինս քիչ հայտնվել Պուտինի մասնակցությամբ միջոցառումներին։